Source: https://e-justice.europa.eu/content_specialised_courts-19-mt-hu.do?idTaxonomy=19&idCountry=mt&plang=hu&member=1&removebanner=true
Timestamp: 2019-10-18 19:45:26
Document Index: 19283267

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Szakosított bíróságok - Málta
magyar ----- bolgár spanyol cseh dán német észt görög angol francia horvát olasz lett litván holland lengyel portugál román szlovák szlovén finn svéd
Az oldal tartalmának a gépi fordítása megtekinthető itt. Figyelem: a gépi fordítás csakis általános tájékoztatási célt szolgál. A weboldal tulajdonosa nem vállal semminemű felelősséget a gépi fordítás minőségéért. magyar ----- bolgár spanyol cseh dán német észt görög angol francia horvát olasz lett litván holland lengyel portugál román szlovák szlovén finn svéd
Ez a fejezet a máltai szakosított bíróságok szervezetéről nyújt információt.
The Constitutional Court (alkotmánybíróság)
Fellebbviteli fórum
Ez a bíróság a feltételezett emberi jogi jogsértésekkel, az Alkotmány értelmezésével és a jogszabályok érvénytelenségével kapcsolatos ügyekben benyújtott fellebbezéseket tárgyalja. Elsődleges hatáskörébe körébe tartozik továbbá a Képviselőház tagjaival kapcsolatos kérdések tárgyalása és a képviselőházi tagok választásával kapcsolatban elé utalt ügyekben való határozathozatal.
A főbíró elnökletével és két további bíró részvételével jár el.
The First Hall of the Civil Court (a polgári bíróság első kollégiuma)
A polgári bíróság első kollégiuma az alkotmány, valamint az emberi jogok és alapvető szabadságok védelméről szóló európai egyezmény által védett emberi jogok és alapvető szabadságjogok feltételezett megsértésével kapcsolatos ügyekkel is foglalkozik.
Egyesbíró elnökletével jár el.
Industrial Tribunal (munkaügyi törvényszék)
Ez a törvényszék bírálja el a tisztességtelen elbocsátással, valamint a megkülönböztető vagy más módon jogellenes munkahelyi bánásmóddal kapcsolatos ügyeket.
Elnök vezetésével jár el.
Rent Regulation Board (bérletszabályozási tanács)
A bérletszabályozási tanács a bérleti feltételek megváltoztatásával kapcsolatos ügyeket tárgyalja, ideértve a bérleti díj emelését és a bérlet felmondását is. Az ügyeknek 1995. június 1. előtt kötött bérleti megállapodásokhoz kell kapcsolódniuk.
Egy törvényszéki bíró elnökletével jár el.
Land Arbitration Board (földügyi döntőbíróság)
A földügyi döntőbíróság a kisajátított földek besorolásával, a kisajátítás közérdekű céljával és a tulajdonost megillető kártalanítás összegével kapcsolatos ügyeket tárgyalja.
Rural Lease Control Board (földbérlet-szabályozási tanács)
Ez a tanács a földbérleti ügyekkel és az ilyen bérleti szerződések felmondása kapcsán a tulajdonosok által támasztott követelésekkel foglalkozik.
Administrative Review Tribunal (közigazgatási felülvizsgálati törvényszék)
E törvényszék hatáskörébe tartozik a közigazgatási aktusok felülvizsgálata.
Egyesbíró vagy egy törvényszéki bíró elnökletével jár el.
Partition of Inheritances Tribunal (hagyatékfelosztási törvényszék)
Ez a törvényszék jár el és dönt az elhunyt személy hagyatékának az örököstársak közötti felosztásával kapcsolatos ügyekben.
Egy döntőbíró elnökletével jár el.
The Competition and Consumer Appeals Tribunal (versenyjogi és fogyasztóvédelmi fellebbviteli törvényszék)
Ez a törvényszék a versenyjogi főigazgató és a fogyasztóvédelmi főigazgató határozatai, utasításai és intézkedései elleni fellebbezéseket tárgyalja és bírálja el. A törvényszék határozatai főszabály szerint jogerősek, ellenük csak kivételes esetekben lehet fellebbezni. Azonban az ilyen fellebbezések lehetősége is a jogkérdések körére korlátozódik.
Egy bíró elnökletével és két tag részvételével jár el.
Court of Revision of Notarial Acts (közjegyzői aktusok felülvizsgálati bírósága)
E szakosított bíróság felügyeletet gyakorol valamennyi közjegyző, a közjegyzői levéltár és az állami nyilvántartás felett. Látogatást tehet és ellenőrzést végezhet a közjegyzői levéltárban, az állami nyilvántartásban és a közjegyzői irodákban, és fegyelmi szankciókat is kiszabhat. Elrendelheti továbbá az állami nyilvántartásban szereplő téves információk helyesbítését.
„Visitors” (látogatók) néven ismert tagok alkotják.
A bírósági felülvizsgálat az az eljárás, amelynek során a kormányzati szervek, hatóságok vagy hivatalok határozatait a bíróság felülvizsgálhatja, végső soron pedig hatályon kívül helyezheti, ha azokat jogellenesnek találja.
Keresetet bárki indíthat, aki az őt érintő közigazgatási határozatot vagy cselekményt sérelmezi. Ezt a hatáskört a máltai jogszabályok gyűjteménye 12. fejezetének 469A. cikke biztosítja a bíróságok számára. Mindazonáltal a hatalmi ágak elválasztásának – általában minden demokratikus ország által követett – alapelve értelmében a bírósági felülvizsgálat lehetősége e jogszabályi felhatalmazás hiányában is a bíróságok elválaszthatatlan hatáskörének tekinthető.
Ezek a kérdések a rendes bíróságok – nevezetesen a polgári bíróság első kollégiuma – hatáskörébe tartoznak, fellebbezést pedig a fellebbviteli bírósághoz lehet benyújtani.
A közigazgatási bíráskodásról szóló, 2009. január 1-jén hatályba lépett törvény rendelkezett a közigazgatási felülvizsgálati törvényszék felállításáról. Ez a független és pártatlan törvényszék vizsgálja felül a sérelmet szenvedett felek által elé terjesztett közigazgatási aktusokat, valamint elbírálja az elé utalt jogvitákat. Elnöke olyan személy lehet, aki bírói vagy törvényszéki bírói tisztséget tölt vagy töltött be Máltán. A törvényszék határozata ellen a fellebbviteli bírósághoz lehet fellebbezni.
Más szakosított bíróságok
Helyi törvényszékek
A helyi törvényszékek a máltai bírósági rendszer szerves részét képezik. A bíróságok kiterjesztésének tekinthetők, és olyan büntetendő cselekményekkel foglalkoznak, amelyek – bár csekély súlyúak – jelentősen zavarhatják a polgárokat. A helyi törvényszékeken egy igazságügyi biztos elnököl, akit ugyanúgy neveznek ki és mentenek fel, mint bármely más törvényszéki bírót. Ez garantálja, hogy meghatározott esetekben – a tisztességes tárgyalás alapelveinek tiszteletben tartása mellett – minden állampolgár hangot adhasson sérelmének. Kilenc helyi törvényszék működik, amelyek több helyi tanácsot fognak össze.
„Az igazságszolgáltatás szervezete a tagállamokban – Málta” című oldalon elérhető részletes tájékoztatás mellett megtalálhatja az érintett adatbázisokra mutató linkeket is.
Igazságügyi, Kulturális és Helyi Önkormányzati Minisztérium
Bírósági szolgáltatások
Bírósági szolgáltatások – ítéletek online
Bírósági szolgáltatások – bírósági eljárás
Bírósági szolgáltatások – teremhasználat
Bírósági szolgáltatások – statisztikák
Bírósági szolgáltatások – bírósági árverés útján történő értékesítés
Bírósági szolgáltatások – nyomtatványok polgári ügyekhez (máltai nyelven)
Jogi szolgáltatások (máltai jogszabályok)
Utolsó frissítés: 13/05/2015